Δεν θεωρώ τον εαυτό μου στόκερ.
Νόμιζα ότι στόκερ είναι αυτός που παρακολουθεί κάποιον,
ο ματάκιας.
Με την Άσλι ήμασταν σαν αδέρφια.
Ήταν μια σπουδαία φιλία.
ΕΤΗΣΙΩΣ, ΟΙ ΗΠΑ ΜΕΤΡΟΥΝ ΠΑΝΩ ΑΠΟ ΤΡΙΑ ΕΚΑΤ. ΠΕΡΙΣΤΑΤΙΚΑ
ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
ΠΑΝΩ ΑΠΟ ΤΟ 80 ΤΟΙΣ ΕΚΑΤΟ ΤΩΝ ΣΤΟΚΕΡ ΣΤΟΧΕΥΟΥΝ ΚΑΠΟΙΟΝ ΠΟΥ ΓΝΩΡΙΖΟΥΝ
Τα πάντα μπορούσαν να συμβούν.
Δεν ήξερα τι να περιμένω.
Αυτός ο άνθρωπος, που τελικά δεν γνωρίζω,
η ζημιά που έκανε,
θα την κουβαλάω μια ζωή.
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΑΤΑΔΙΚΟΥ ΥΠ' ΑΡΙΘΜΟΝ 272078
Δεν πίστευα πως ήταν κάτι κακό.
Δεν ήθελα να της κάνω κακό.
Δεν θα άγγιζα ούτε τρίχα από τα μαλλιά της.
ΜΙΑ ΣΕΙΡΑ ΤΟΥ NETFLIX
Καλύτερα να με θεωρούν δολοφόνο παρά στόκερ.
Ήθελα να νιώθει την ένταση ότι την παρακολουθούν.
Στόκερ γίνεται οποιοσδήποτε.
Είναι λόγια της φαντασίας.
Δεν είμαι τόσο τρελός ακόμα.
ΣΩΦΡΟΝΙΣΤΙΚΟ ΚΑΤΑΣΤΗΜΑ ΓΟΥΕΣΤΒΙΛ INTIANA
ΣΩΦΡΟΝΙΣΤΙΚΟ TMHMA ΤΗΣ ΙΝΤΙΑΝΑ
ΤΟΝ ΙΟΥΝΙΟ ΤΟΥ 2019, Ο ΤΖΕΪΜΣ ΚΟΡΠΟΥΣ ΚΑΤΑΔΙΚΑΣΤΗΚΕ
ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
Κοιτάζετε απευθείας τον φακό, εκεί.
-Εντάξει, εκεί. -Αν κοιτάξετε,
-με βλέπετε; -Ναι.
ΑΥΤΗΝ ΤΗ ΣΤΙΓΜΗ ΕΚΤΙΕΙ ΠΟΙΝΗ ΚΑΘΕΙΡΞΗΣ ΔΕΚΑΠΕΝΤΕ ΕΤΩΝ
-Να ξαναδοκιμάσω; -Ναι.
Με λένε Τζέιμς Κόρπους. Φυλακίστηκα για παρακολούθηση.
Μεγάλωσα στο Σεντ Τζον στην Ιντιάνα.
Είχα υπέροχα παιδικά χρόνια.
Όμως, ήμουν κάπως σπασίκλας
και ήμουν σχεδόν πάντα μόνος μου.
ΤΖΕΪΜΣ ΚΟΡΠΟΥΣ
Δεν εξαρτιόμουν από κανέναν,
δεν είχα άλλον άνθρωπο να στηριχτώ επάνω του.
ΤΟ 1996, ΣΕ ΗΛΙΚΙΑ 24 ΕΤΩΝ, Ο ΚΟΡΠΟΥΣ ΕΝΕΠΛΑΚΗ ΣΕ ΣΟΒΑΡΟ ΤΡΟΧΑΙΟ
Ήταν αρκετά άσχημο.
Ξύπνησα στο νοσοκομείο μετά από μέρες.
Η γνάθος μου είχε σπάσει σε τρία σημεία.
Η μύτη και οι ρινικές κοιλότητες είχαν πιεστεί προς τα μέσα.
Οι κόγχες των ματιών είχαν σπάσει.
Το ατύχημα δεν επηρέασε μόνο την εμφάνισή μου.
Μου φέρονταν όλοι διαφορετικά.
Με λυπόντουσαν.
ΤΟ 2009, Ο ΚΟΡΠΟΥΣ ΓΝΩΡΙΣΕ ΤΗΝ ΑΣΛΙ ΜΑΝΦΡΙ
Δούλευα στο εστιατόριο ενός φίλου μου.
Εκείνη ήρθε για τη θέση της διευθύντριας.
Στις αρχές, δεν τα πηγαίναμε καλά με την Άσλι,
επειδή ήμαστε και οι δύο διευθυντές.
Μετά, όμως, κατάλαβα ότι ήξερε τι έλεγε.
Και την άκουσα.
Η Άσλι ήταν καλή μαζί μου.
Ήρθαμε πολύ κοντά,
γίναμε οι καλύτεροι φίλοι.
ΚΟΜΗΤΕΙΑ ΛΕΪΚ, ΙΝΤΙΑΝΑ
Ονομάζομαι Άσλι Μάνφρι,
θύμα παρενοχλητικής παρακολούθησης.
ΑΣΛΙ ΜΑΝΦΡΙ
Με τον Τζέιμς δουλεύαμε σε ένα εστιατόριο.
Ήταν μάγειρας
και γίναμε πολύ καλοί φίλοι πολύ γρήγορα.
Περνούσαμε πολλή ώρα στην κουζίνα, σπάγαμε πλάκα.
Ο Τζέιμς είχε ένα ατύχημα στην εφηβεία.
Δεν γινόταν συμπαθής από την αρχή
σε πολύ κόσμο.
Το έπαιρνα προσωπικά όταν κάποιοι απωθούνταν
λόγω της εμφάνισης ή της ομιλίας του.
Με έκανε να νιώθω άβολα.
Στη θέση του, θα ήθελα κάποιον να με υπερασπιστεί.
Είχα αναπτύξει ένα αίσθημα προστασίας,
ένιωθα ότι έπρεπε να τον προστατεύσω από όσους
θα τον πλήγωναν.
ΜΕΤΑ ΑΠΟ ΚΑΠΟΙΑ ΧΡΟΝΙΑ, ΕΚΛΕΙΣΕ ΤΟ ΕΣΤΙΑΤΟΡΙΟ
ΣΤΟ ΟΠΟΙΟ ΔΟΥΛΕΥΑΝ Ο ΤΖΕΪΜΣ ΚΑΙ Η ΑΣΛΙ
Ο ΤΖΕΪΜΣ ΜΕΤΑΚΟΜΙΣΕ ΚΑΙ ΕΧΑΣΑΝ ΕΠΑΦΗ ΜΕ ΤΗΝ ΑΣΛΙ
ΜΕΤΑ ΑΠΟ ΚΑΠΟΙΑ ΧΡΟΝΙΑ, Ο ΤΖΕΪΜΣ ΕΠΙΚΟΙΝΩΝΗΣΕ ΞΑΝΑ
Πέρασαν χρόνια.
Είχα μια εταιρεία ενοικιάσεως
και επικοινώνησε για να ρωτήσει αν είχα δουλειά να του δώσω.
Μόλις είχε αποφυλακιστεί, ήταν μέσα για οδήγηση υπό την επήρεια.
Τον έφερα στην εταιρεία
και έκανε διάφορες δουλειές.
Έστηνε τον εξοπλισμό, με βοηθούσε στο γραφείο.
Ήταν εδώ συνεχώς.
Έβλεπε τι με πίεζε, αναλάμβανε κάποια από αυτά που με πίεζαν
και με αποφόρτιζε.
Αυτό με έκανε να νιώθω ότι μπορούσα να τον εμπιστευτώ.
Έτσι, ο Τζέιμς ενσωματώθηκε στη ζωή μου, στην οικογένειά μου, στη δουλειά μου.
Η οικογένειά μου τον δέχτηκε ως μέλος της.
Τι θα γίνεις όταν μεγαλώσεις;
-Ο Τζέιμς. -Θα γίνεις ο Τζέιμς;
-Ναι. -Γιατί;
Για να παίζω βιντεοπαιχνίδια.
Η στενή επαφή με την οικογένειά της
ήταν κάτι φανταστικό.
Με αποδέχτηκε μια άλλη οικογένεια
και συναναστρεφόμασταν.
Δεν το είχα αυτό με άλλη οικογένεια.
Πάντα ήμουν μόνος μου. Ποτέ…
δεν με είχε αποδεχτεί κάποιος άλλος.
Ήταν η πρώτη φορά.
Ήταν πολύ ωραίο.
ΤΕΣΣΕΡΑ ΧΡΟΝΙΑ ΑΦΟΤΟΥ ΞΕΚΙΝΗΣΕ ΝΑ ΔΟΥΛΕΥΕΙ ΓΙΑ ΤΗΝ ΑΣΛΙ,
Ο ΚΟΡΠΟΥΣ ΑΡΧΙΣΕ ΝΑ ΠΑΛΕΥΕΙ ΜΕ ΤΟ ΑΛΚΟΟΛ
Άρχισα να πίνω.
Ένιωθα αποκλεισμένος σε μια μικρή πόλη.
Ένα βράδυ, ήπια κάτι παραπάνω
και ήθελα να πάω στο Σικάγο.
Ήξερα ότι είχε ένα βαν που δεν χρησιμοποιούσε.
Αποφάσισα να το πάρω και να φύγω.
Ήμουν τόσο μεθυσμένος, που το έριξα σε ένα χαντάκι.
Δεν είχα σκοπό να το κλέψω.
Απλώς, μου ήρθε.
Μετά από το συμβάν, η εμπιστοσύνη άρχισε να κλονίζεται.
Αυτό ήταν το θέμα.
Ο ΤΖΕΪΜΣ ΔΕΝ ΕΙΠΕ ΣΤΗΝ ΑΣΛΙ ΟΤΙ ΕΙΧΕ ΤΡΑΚΑΡΕΙ ΤΟ ΒΑΝ ΤΗΣ
Η αστυνομία με ενημέρωσε εκείνο το βράδυ ότι το βαν είχε κλαπεί
και ότι το κινητό του Τζέιμς ήταν μέσα.
ΕΙΚΟΝΕΣ ΤΗΣ ΣΚΗΝΗΣ ΤΟΥ ΕΓΚΛΗΜΑΤΟΣ
Η αστυνομία είπε "Προφανώς αυτός το έκανε".
Δεν πίστευα ότι ήταν δυνατόν.
Δεν πίστευα ποτέ ότι θα με έκλεβε.
Απλώς, ένιωσα ότι υπήρχε
κάτι άλλο, κάποιος άλλος λόγος ή τρόπος
αντί "Το έκανε ο Τζέιμς".
ΜΗ ΜΠΟΡΩΝΤΑΣ ΝΑ ΜΙΛΗΣΕΙ ΣΤΟΝ ΤΖΕΪΜΣ,
Η ΑΣΛΙ ΕΜΕΙΝΕ ΜΕ ΤΗΝ ΑΣΤΥΝΟΜΙΑ ΜΕΧΡΙ ΝΑ ΑΝΑΣΥΡΘΕΙ ΤΟ ΒΑΝ
Ήμασταν για ώρες με την αστυνομία
και όταν γυρίσαμε στο σπίτι,
βρήκα την πόρτα ανοιχτή.
Το αρνήθηκα.
Δεν φαινόταν λογικό τότε.
Έτσι, πήγαμε για ύπνο.
Πήγα επάνω να σκεπάσω τον γιο μου και να δω αν ήταν καλά.
Και βρήκα τον Τζέιμς στον καναπέ στο δωμάτιο του γιου μου.
Τον κούνησα, είχε αποκοιμηθεί.
Κάτι θα είχε πάρει.
Δεν ξέρω αν είχε πιει ή αν είχε πάρει ναρκωτικά. Δεν έχω ιδέα.
Δεν ήταν εντάξει. Δεν τον είχα ξαναδεί έτσι.
Ήμουν τόσο μπερδεμένη, προσπαθούσα τόσο πολύ
να του δώσω ελαφρυντικό.
Δεν απαντούσε γιατί πήγε εκεί.
Τον ρώτησα για το βαν και γιατί ήταν μέσα το κινητό του,
και μου έλεγε δικαιολογίες που με έκαναν να νιώσω άβολα.
Στην κατάσταση που βρισκόταν, δεν τον ήθελα στο σπίτι μου.
ΣΕΠΤΕΜΒΡΙΟΣ
ΑΦΟΤΟΥ ΠΑΡΑΔΕΧΤΗΚΕ ΟΤΙ ΕΚΛΕΨΕ ΤΟ ΒΑΝ,
Ο ΤΖΕΪΜΣ ΣΥΝΕΛΗΦΘΗ ΓΙΑ ΚΛΟΠΗ ΟΧΗΜΑΤΟΣ
Ο Τζέιμς συνελήφθη αφότου παραδέχτηκε ότι είχε κλέψει το βαν.
Ένιωθα τύψεις.
Δεν ήθελα να μπλέξει.
Όμως, ένιωσα ότι με πρόδωσε
και ήμουν μπερδεμένη για αυτό που έγινε και γιατί το έκανε
και προσπαθούσα να βρω άκρη.
Δεν μπορώ να εξηγήσω πώς η φιλία μας άρχισε να διαλύεται,
αλλά νομίζω ότι ο λόγος ήταν
ότι πήρα πράγματα που δεν μου ανήκαν.
Το βαν, για παράδειγμα.
Το ότι το πήρα.
Με εμπιστεύτηκε, ήξερε…
ότι γνώριζα πού ήταν τα πάντα.
Πήρες άλλα πράγματα;
Από την ίδια;
Πήρα κάποια λεφτά
από την εταιρεία να πληρώσω το τηλέφωνο.
Λόγω της συναλλαγής αυτής, άδειασα τον λογαριασμό της,
επειδή δεν ήξερα πώς λειτουργούσε.
Οπότε, τα έβαλα αμέσως πίσω.
Και…
Αυτό διέλυσε όλη την εμπιστοσύνη που μου είχε.
Είναι το δεύτερο. Το καινούριο, στο ροζ.
Ό,τι κι αν συνέβη με τον Τζέιμς, συνέχισα να ζω τη ζωή μου.
Μόλις αποφυλακίστηκε ο Τζέιμς,
με πήρε τηλέφωνο το πανεπιστήμιο, σπούδαζα ακόμα,
και είπαν ότι η κάρτα μου απορρίφθηκε σε μια πληρωμή του πανεπιστημίου.
ΑΠΟΤΥΧΙΑ ΣΥΝΑΛΛΑΓΗΣ ΔΟΚΙΜΑΣΤΕ ΑΛΛΗ ΜΕΘΟΔΟ ΠΛΗΡΩΜΗΣ
Το βρήκα πολύ παράξενο και τους έδωσα άλλη κάρτα.
Απορρίφθηκε.
Ποτέ δεν είχαν απορριφθεί οι κάρτες μου.
Ήμουν πολύ μπερδεμένη.
Συνδέθηκα στον λογαριασμό μου
και ήταν όλα στο μηδέν.
ΥΦΙΣΤΑΜΕΝΟ ΥΠΟΛΟΙΠΟ
Σταμάτησε η καρδιά μου.
Με είχε πιάσει απελπισία και πανικός
και εκείνη τη στιγμή σκέφτηκα
"Αμάν, μπορεί να μου κλέψουν όλη την επιχείρηση,
πώς θα πληρώσω λογαριασμούς;"
Η ΤΡΑΠΕΖΑ ΤΗΣ ΑΣΛΙ ΕΠΙΒΕΒΑΙΩΣΕ ΟΤΙ ΕΝΤΟΣ ΕΝΟΣ ΜΗΝΑ
ΤΑ ΧΡΗΜΑΤΑ ΤΗΣ ΜΕΤΑΦΕΡΘΗΚΑΝ ΣΕ ΑΛΛΟΝ ΛΟΓΑΡΙΑΣΜΟ
Ο ΟΠΟΙΟΣ ΑΝΗΚΕ ΣΤΟΝ ΤΖΕΪΜΣ ΚΟΡΠΟΥΣ
Ο Τζέιμς είχε μεταφέρει χρήματα από τον λογαριασμό μου στον δικό του.
Όλα τα λεφτά για τα οποία δούλεψα τόσο σκληρά να βγάλω,
όλες οι θυσίες μας εξαφανίστηκαν, έτσι απλά.
Όσο σκάλιζα, τόσο έβρισκα πράγματα
που δεν ήξερα ότι έπρεπε να ψάξω.
Είχε βρει τις πιστωτικές κάρτες
τις οποίες νόμιζα πως είχα κλειδώσει σε ένα συρτάρι του γραφείου μου.
Χρησιμοποιούσε τις κάρτες και τις χρέωνε. Έρχονταν οι κινήσεις,
έπαιρνε τις επιστολές, τις πετούσε και δεν τις έβλεπα ποτέ.
Συνολικά, έχασα πάνω από 120 χιλιάδες δολάρια
από την απάτη που έκανε ο Τζέιμς.
Ένιωσα ότι με είχε προδώσει.
Τα πάντα μπορούσαν να συμβούν.
Αυτός ο άνθρωπος, που τελικά δεν γνωρίζω,
μια φιλία δώδεκα και πλέον ετών;
Δεν πίστευα ότι ήταν δυνατόν.
ΟΚΤΩΒΡΙΟΣ
Ο ΚΟΡΠΟΥΣ ΣΥΝΕΛΗΦΘΗ ΓΙΑ ΑΠΑΤΗ
ΚΑΙ ΦΥΛΑΚΙΣΤΗΚΕ ΞΑΝΑ
ΕΞΙ ΜΕΡΕΣ ΜΕΤΑ, ΤΟΥ ΔΟΘΗΚΕ ΠΡΟΔΙΚΑΣΤΙΚΗ ΑΠΟΦΥΛΑΚΙΣΗ
ΑΜΕΣΩΣ ΜΕΤΑ, ΠΡΟΣΠΑΘΗΣΕ ΝΑ ΕΠΙΚΟΙΝΩΝΗΣΕΙ ΜΕ ΤΗΝ ΑΣΛΙ
Μίλησα με την Άσλι μόλις βγήκα,
επειδή ήθελα να τα βρούμε.
Δεν ήξερα πώς θα ξαναγινόμουν φίλος της.
Πώς το έκανα αυτό; Γιατί κατάστρεψα αυτήν τη φιλία;
Μάλιστα, κάποιος ήθελε…
να με βοηθήσει
για να το πετύχω.
Ήθελα να λύσω το θέμα,
να ξεπληρώσω ό,τι της χρωστούσα
και να το λύσουμε εξωδικαστικά.
Δεν πήγα απειλητικά, όχι.
Μάλλον απολογητικά.
Του είχα ζητήσει να μείνει μακριά και τον παρακάλεσα να με αφήσει ήσυχη.
Δεν σεβάστηκε την επιθυμία μου, όμως.
Με έπαιρνε από διάφορες πλατφόρμες, με έπαιρνε τηλέφωνο, έστελνε μηνύματα.
Έπαιρνε από το κινητό του,
από το σταθερό του σπιτιού του, από το Messenger, από το Snapchat.
Επικοινωνούσε με διάφορους τρόπους.
Είπε ότι ήθελε να μιλήσουμε για ό,τι έγινε
και ότι με αγαπάει
και ότι δεν θέλει να κάνει κάτι για να με πληγώσει.
Ένιωθα κάτι να με πνίγει.
Η αστυνομία είπε ότι ήταν προς το συμφέρον μου
να εκδώσω περιοριστικά μέτρα
για να σταματήσει.
ΟΚΤΩΒΡΙΟΣ
ΣΤΙΣ 10 ΟΚΤΩΒΡΙΟΥ, ΕΚΔΟΘΗΚΕ ΔΙΑΤΑΓΜΑ ΠΟΥ ΑΠΑΓΟΡΕΥΕ ΣΤΟΝ ΚΟΡΠΟΥΣ
ΝΑ ΕΠΙΚΟΙΝΩΝΕΙ ΜΕ ΤΗΝ ΑΣΛΙ
Του επιδόθηκε το διάταγμα και μετά,
νομίζω την επόμενη μέρα, επικοινώνησε ξανά.
ΤΖΕΪΜΣ ΚΟΡΠΟΥΣ: ΧΑΜΕΝΗ ΚΛΗΣΗ
Μου έστελνε μηνύματα, με έπαιρνε από το κινητό του,
της μητέρας του, της αδερφής του, από το Facebook.
Είχα την ανάγκη να νιώσω ξανά ασφαλής.
Εκείνη τη στιγμή άρχισα να φοβάμαι.
Στην παρενοχλητική παρακολούθηση,
βλέπουμε ότι η συμπεριφορά κλιμακώνεται.
Ξεκινάει με γραπτά μηνύματα,
προχωράει σε επανειλημμένες κλήσεις,
μετά σε αναρτήσεις κοινωνικής δικτύωσης και μετά έρχονται συγκεκριμένες απειλές.
Λέγομαι Μαρκ Κουρκάουσκι.
Είμαι πρώην αστυνομικός.
Ένας τομέας εργασίας μου είναι να εκπαιδεύω τους αστυνομικούς εισαγγελείς
και άλλους επαγγελματίες του χώρου
να μελετούν τη συνύπαρξη της παρενόχλησης με άλλα εγκλήματα.
ΚΑΤΑ ΤΗΝ ΑΞΙΟΛΟΓΗΣΗ ΤΗΣ ΥΠΟΘΕΣΗΣ ΤΟΥ ΤΖΕΪΜΣ ΚΟΡΠΟΥΣ,
Ο ΜΑΡΚ ΜΕΛΕΤΗΣΕ ΤΗΝ ΕΠΙΚΟΙΝΩΝΙΑ ΤΟΥ ΚΟΡΠΟΥΣ ΜΕ ΤΗΝ ΑΣΛΙ
Ο Τζέιμς, με τη συμπεριφορά που έδειξε,
βλέπουμε ότι του είχε γίνει έμμονη ιδέα
και ότι η σχέση τους δεν ήθελε να τελειώσει.
Ξεκίνησε στέλνοντας μηνύματα στην Άσλι,
μετά την πήρε τηλέφωνο
και μετά την έπαιρνε ξανά και ξανά.
Όταν η ίδια προσπάθησε να τον σταματήσει, κατέφυγε σε άλλα μέσα.
Επικοινώνησε με την αδερφή της και με άλλους συγγενείς.
Προσπαθούσε επίμονα να επικοινωνήσει με την Άσλι, πάση θυσία.
Συνέχισε, ακόμη και μετά από τα περιοριστικά μέτρα,
τις συλλήψεις, ακόμα και όταν δικαστές του είπαν να μην επικοινωνήσει μαζί της,
συνέχισε να το κάνει.
Όταν βλέπουμε την κλιμάκωση σε υποθέσεις παρενόχλησης,
βλέπουμε το μοτίβο όσον αφορά
τη διάρκεια, την ένταση και τη συχνότητα της παρενοχλητικής παρακολούθησης.
Προκαλεί μεγάλη ανησυχία όταν βλέπουμε το μοτίβο αυτό
και τις απειλές να κλιμακώνονται.
Εκεί είναι που πρέπει να παρέμβουμε
και να φροντίσουμε να θεσπιστεί σχέδιο δράσης.
Όταν επικοινώνησε ξανά,
μετά από τα περιοριστικά μέτρα,
φοβήθηκα.
Ήξερε τον κωδικό για την πόρτα του σπιτιού μου,
τον κωδικό για το αυτοκίνητό μου.
Ένιωθα πολύ αγχωμένη.
Έπρεπε να λάβω μέτρα για την ασφάλεια της οικογένειάς μου.
Αλλάξαμε όλες τις κλειδαριές του σπιτιού.
Δεν οδηγούσα μόνη μου πουθενά.
Ό,τι και να έκανα, το έκανα μαζί με κάποιον άλλον.
Τρόμαζα να βρεθώ μόνη μου.
Προσάρμοσα τη ζωή μου δραστικά,
επειδή, αν έγινε αυτό, τι μπορεί να ακολουθήσει;
Όλα ήταν πιθανά.
Κι αυτό με τρομοκρατούσε.
Δεν υπήρχε όριο που δεν θα μπορούσε να το παραβεί.
ΟΚΤΩΒΡΙΟΣ
ΔΕΚΑΕΦΤΑ ΜΕΡΕΣ ΜΕΤΑ ΑΠΟ ΤΑ ΠΕΡΙΟΡΙΣΤΙΚΑ ΜΕΤΡΑ,
Ο ΚΟΡΠΟΥΣ ΕΠΙΚΟΙΝΩΝΗΣΕ ΜΕ ΤΗΝ ΑΣΛΙ ΑΠΟ ΑΓΝΩΣΤΟ ΑΡΙΘΜΟ
Ο ΚΟΡΠΟΥΣ ΣΥΝΕΛΗΦΘΗ ΚΑΙ ΚΑΤΗΓΟΡΗΘΗΚΕ ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
ΧΩΡΟΣ ΣΤΑΘΜΕΥΣΗΣ ΜΟΝΟ ΓΙΑ ΤΟ ΠΡΟΣΩΠΙΚΟ ΤΟΥ ΣΕΡΙΦΗ
"Ως παρενοχλητική παρακολούθηση ορίζεται
η συνειδητή ή σκόπιμη συμπεριφορά
με επαναλαμβανόμενη ή συνεχή παρενόχληση εις βάρος άλλου ανθρώπου,
η οποία σε ένα λογικό άτομο μπορεί να προκαλέσει τρόμο,
φόβο, εκφοβισμό ή απειλή".
Είμαι ο Τιμ Μπράουν, δικηγόρος
στην εισαγγελία της κομητείας Λέικ, Ιντιάνα.
Μου ανατέθηκε η υπόθεση παρενοχλητικής παρακολούθησης του κου Κόρπους.
Νόμιζα ότι ο στόκερ
είναι αυτός που παρακολουθεί κάποιον, ο ματάκιας.
Ο ηδονοβλεψίας.
Δεν πίστευα ότι ο στόκερ ήταν
αυτός που παραβιάζει περιοριστικά μέτρα.
Αυτός είναι στόκερ;
Δεν ήξερα ότι…
Πώς γίνεται; Με μπερδεύει.
Αν κάποιος θέλει να απολογηθεί σε κάποιον,
να επανορθώσει, αυτό με κάνει εμένα στόκερ;
Είναι…
Είναι τρελό.
Δεν θεωρούσα ότι είμαι στόκερ απλώς επειδή
επέμενα να κρατήσω τη φιλία μου με αυτόν τον άνθρωπο.
Είναι προφανές ότι ο κος Κόρπους δεν νιώθει ότι είναι στόκερ.
Εμείς δεν πιανόμαστε από το πώς νιώθει κάποιος,
αλλά από τον ορισμό της παρενοχλητικής παρακολούθησης.
Αν δούμε τις κατηγορίες εναντίον του κου Κόρπους,
περιλάμβανε επαναλαμβανόμενες κλήσεις στην κα Μάνφρι.
Το να προσπαθείς επανειλημμένα να απολογηθείς σε κάποιον,
παραβιάζοντας περιοριστικά μέτρα,
μπορεί να θεωρηθεί παρενοχλητική παρακολούθηση,
εάν εκφοβίζει ή τρομάζει το θύμα.
Θεωρούμε ότι η Άσλι είχε κάθε λόγο να φοβάται τον κο Κόρπους.
Ο ισχυρισμός του ότι ήθελε απλώς να της απολογηθεί,
εντάξει, αλλά δεν σημαίνει ότι η συμπεριφορά δεν αποτελεί παρενόχληση.
Απεναντίας, ήταν παρενόχληση.
ΟΚΤΩΒΡΙΟΣ
ΝΟΕΜΒΡΙΟΣ
Η ΚΑΤΑΒΟΛΗ ΕΓΓΥΗΣΗΣ ΑΠΟΡΡΙΦΘΗΚΕ
ΚΑΙ Ο ΚΟΡΠΟΥΣ ΟΔΗΓΗΘΗΚΕ ΣΤΙΣ ΦΥΛΑΚΕΣ ΓΟΥΕΣΤΒΙΛ ΜΕΧΡΙ ΤΗΝ ΚΑΤΑΔΙΚΗ
Ένιωσα τεράστια ανακούφιση.
Θυμάμαι ότι έφυγε ένα τεράστιο βάρος,
το οποίο δεν είχα καταλάβει ότι κουβαλούσα.
Ένιωσα ανακούφιση επειδή…
δεν μπορούσε να μου κάνει κακό ξανά
ή να βρει τρόπους
να αναστατώσει τη ζωή μου αν ήταν στη φυλακή.
ΝΟΕΜΒΡΙΟΣ
ΔΕΚΕΜΒΡΙΟΣ
ΕΝΑΝ ΜΗΝΑ ΜΕΤΑ ΤΗ ΦΥΛΑΚΙΣΗ ΤΟΥ ΚΟΡΠΟΥΣ, Η ΑΣΤΥΝΟΜΙΑ ΕΠΕΣΤΡΕΨΕ ΣΤΟ ΣΠΙΤΙ ΤΗΣ ΑΣΛΙ
Ήμουν στο σπίτι και χτύπησε το κουδούνι.
Ήταν από το γραφείο του σερίφη
και μου ζήτησαν να πάω στο δικαστήριο για ανάκριση.
Θυμάμαι ότι στον δρόμο δεν ήξερα γιατί πηγαίναμε εκεί, για ποιο θέμα.
Ήμουν μπερδεμένη.
Γιατί; Ένιωθα ότι τα είχα πει όλα πολλές φορές.
ΓΡΑΦΕΙΟ ΣΕΡΙΦΗ
Θυμάμαι ότι καθόμουν στην αίθουσα συνεδριάσεων.
Μου ζήτησαν να ζωγραφίσω ένα πλάνο του σπιτιού μου.
Το βρήκα περίεργο, δεν μου έδωσαν εξηγήσεις.
Γιατί να ζωγραφίσω πλάνο; Δεν καταλάβαινα.
Ζωγράφισα το πλάνο και τους το έδωσα.
Θυμάμαι που είδα τα μάτια τους να γουρλώνουν,
κοίταξαν ο ένας τον άλλον με έκπληξη.
ΛΙΓΕΣ ΜΕΡΕΣ ΝΩΡΙΤΕΡΑ, Η ΑΣΤΥΝΟΜΙΑ ΑΝΕΚΡΙΝΕ ΕΝΑΝ ΚΑΤΑΔΙΚΟ
ΠΟΥ ΕΜΕΝΕ ΣΤΗΝ ΙΔΙΑ ΦΥΛΑΚΗ ΜΕ ΤΟΝ ΤΖΕΪΜΣ ΚΟΡΠΟΥΣ
Τον λένε Τζέιμς Κόρπους, είπες;
-Ναι. -Εντάξει.
Γιατί επικοινώνησε μαζί σου;
Έχω πλάνο.
ΑΡΧΕΙΟ ΑΣΤΥΝΟΜΙΑΣ
Τα έχω όλα στην τσέπη μου.
Αυτός το ζωγράφισε;
Ζωγράφισε το σύστημα με τις κάμερες, τους συναγερμούς, τους κωδικούς, όλα.
Τους κωδικούς. Μάλιστα.
Ήταν 30 Νοεμβρίου του 2018.
Με ειδοποίησαν για μια πληροφορία που πήραμε στο σύστημα.
Εξετάσαμε την πληροφορία και βρήκαμε ένα άτομο
που είχε στοιχεία για τον κο Κόρπους.
Ονομάζομαι Κρίστοφερ Άνταμς, λοχίας κλιμακίου ανθρωποκτονιών.
Ο Τζέιμς Κόρπους έδωσε πλάνο σε αυτόν τον κατάδικο.
Μαζί με το πλάνο, είχε γράψει σε ξεχωριστό χαρτί
το όνομα του υποψήφιου θύματος
και κωδικούς για διάφορα αντικείμενα του σπιτιού,
όπως το σύστημα συναγερμού,
κωδικούς για το όχημα που βρισκόταν στο σπίτι.
Επίσης, υποδείκνυε σημεία όπου πιθανόν να υπήρχαν κάμερες. Όλα αυτά
υποδήλωναν συνομωσία.
Είπε "Θέλω ή να κλείσω το στόμα της σκύλας ή να εξαφανιστεί".
Είπε "Το σπίτι είναι γεμάτο πράγματα,
θα πάρεις λεφτά.
Θα σου βρω όπλο για τη δουλειά".
Σου ζήτησε να της κλείσεις το στόμα ή να την εξαφανίσεις;
Είπε "Θέλω να σιωπήσει, δεν με νοιάζει πώς".
"Να σιωπήσει, δεν με νοιάζει πώς".
Δήλωσε ότι του ζήτησε ο Κόρπους να κλείσει το στόμα της μάρτυρος.
Ο Τζέιμς είπε ότι δεν ήθελε η μάρτυρας να καταθέσει εναντίον του.
Ο κατάδικος κατάλαβε ότι με αυτό, θα σκότωνε κάποιον για λογαριασμό του.
Το εξήγησε στον Τζέιμς και του απάντησε ότι θέλει να της κλείσει το στόμα.
Πώς λένε την κοπέλα;
Άσλι Μάνφρι.
Ένα άτομο που κάνει τέτοιες πράξεις,
που είναι αποφασισμένο να κάνει τέτοιες πράξεις,
σε βαθμό που δεν σταματάς το έγκλημα,
ακόμα κι όταν έχεις φυλακιστεί,
αυτό το άτομο μπορεί να κάνει τα πάντα.
Θεωρώ ότι κατηγορήθηκα άδικα
για συνομωσία για φόνο.
Δεν είχα πρόθεση να της κάνω κακό.
Έκανα παρέα με κάποιον που δεν έπρεπε.
Εκμεταλλεύτηκε την καλοσύνη μου
και
είπε ότι τον προσέλαβα να σκοτώσει την Άσλι.
Κάτι που δεν έκανα.
Είχα γράψει κάποια προσωπικά πράγματα από το σπίτι της Άσλι,
όπως το πλάνο του σπιτιού της.
Είχα σημειώσει κάποια πράγματα.
Όπως, πώς έμοιαζε το σπίτι της και τέτοια.
Τα έβαλα στο δωμάτιό μου, στο κελί μου.
Αυτός ο τύπος μπήκε μέσα,
μπήκε στο κελί μου και πήρε τα χαρτιά μου
και τα πήρε στο γραφείο του σερίφη.
Είπε ότι τον προσέλαβα να τη σκοτώσω.
Τα λόγια του ήταν
"να την καθαρίσεις".
Δεν ξέρω αν άκουσα κάτι μετά απ' αυτό.
Ο κόσμος σταμάτησε εκείνη τη στιγμή.
Κάποιος που λέει ότι με αγαπά και ότι δεν θα μου έκανε ποτέ κακό
με θέλει νεκρή.
Ζούσα έναν εφιάλτη.
Ο ΚΟΡΠΟΥΣ ΚΑΤΗΓΟΡΗΘΗΚΕ ΓΙΑ ΣΥΝΟΜΩΣΙΑ ΠΡΟΣ ΔΙΑΠΡΑΞΗ ΦΟΝΟΥ ΚΑΙ ΕΜΕΙΝΕ ΣΤΗ ΦΥΛΑΚΗ
ΑΝΤΙΜΕΤΩΠΙΖΟΝΤΑΣ ΚΑΤΑΔΙΚΗ ΜΕΧΡΙ ΤΡΙΑΝΤΑ ΧΡΟΝΙΑ ΚΑΘΕΙΡΞΗ
Η ΑΣΤΥΝΟΜΙΑ ΔΙΑΒΕΒΑΙΩΣΕ ΤΗΝ ΑΣΛΙ ΟΤΙ ΔΕΝ ΑΝΤΙΜΕΤΩΠΙΖΕ ΠΛΕΟΝ ΑΜΕΣΟ ΚΙΝΔΥΝΟ
Η αστυνομία με έκανε να νιώσω
ότι ήταν όλα υπό έλεγχο,
ότι τον έπιασαν και ότι δεν έπρεπε να ανησυχώ.
Νιώθω, όμως, ότι ο Τζέιμς είναι πολύ έξυπνος.
Όταν είπαν ότι ήμουν ασφαλής, να μην ανησυχώ, έκανα ακριβώς το αντίθετο.
ΔΕΚΕΜΒΡΙΟΣ
ΔΥΟ ΕΒΔΟΜΑΔΕΣ ΑΡΓΟΤΕΡΑ,
ΑΠΟΦΥΛΑΚΙΣΤΗΚΕ Ο ΚΑΤΑΔΙΚΟΣ ΠΟΥ ΕΔΩΣΕ ΤΗΝ ΠΛΗΡΟΦΟΡΙΑ
Την επόμενη μέρα της αποφυλάκισής του, άρχισα να νιώθω ότι με παρακολουθούν.
Ίσως ήταν περίεργη σύμπτωση ή μια κακιά στιγμή,
αλλά σε διάφορα μέρη όπου πήγαινα,
ένιωθα ότι με παρακολουθούσαν παντού.
Δύο μέρες μετά από την αποφυλάκιση του κύριου αυτού,
στεκόμουν στην κουζίνα.
Ήταν γύρω στις 11:00 το βράδυ.
Είδα δύο φακούς να έρχονται προς το μέρος μου, και κινούνταν
σαν κάποιος να περπατούσε.
Το φως άναψε με τον αισθητήρα κίνησης,
και έβλεπα δύο άτομα να περπατούν προς το μέρος μου.
Φορούσαν ολόμαυρα, με μαύρες κουκούλες στο κεφάλι.
Πίσω μου, υπάρχουν 226 στρέμματα γης και δάσους,
άρα δεν έπρεπε να ήταν κανείς.
Τους έβλεπα να πλησιάζουν.
Έτρεξα και έπιασα το κινητό μου
και μετά το όπλο μου.
Βεβαιώθηκα ότι τα πάντα ήταν κλειδωμένα.
Πήρα την αστυνομία.
Στεκόμουν και έτρεμα, έκλαιγα, είχα τρομοκρατηθεί.
Ούτε στον χειρότερο εφιάλτη μου δεν θα φανταζόμουν ποτέ
να κάθομαι όπως καθόμουν και να φοβάμαι για τη ζωή μου.
Η ΑΣΤΥΝΟΜΙΑ ΕΦΤΑΣΕ ΣΕ ΔΕΚΑ ΛΕΠΤΑ ΚΑΙ ΕΨΑΞΕ ΤΗΝ ΠΕΡΙΟΧΗ
Η αστυνομία έφτασε, αλλά δεν βρήκε τίποτα.
Για έξι ώρες παρακολουθούσα όλη τη νύχτα σε διαφορετικά παράθυρα,
να δω αν θα ερχόταν κάποιος στο σπίτι μου.
Ήταν τρομακτικό.
ΟΙ ΠΑΡΕΙΣΑΚΤΟΙ ΔΕΝ ΕΝΤΟΠΙΣΤΗΚΑΝ ΠΟΤΕ
ΙΟΥΝΙΟΣ
ΤΟΝ ΙΟΥΝΙΟ ΤΟΥ 2019, ΟΙ ΔΙΚΗΓΟΡΟΙ ΤΟΥ ΚΟΡΠΟΥΣ
ΖΗΤΗΣΑΝ ΔΙΚΑΣΤΙΚΟ ΔΙΑΚΑΝΟΝΙΣΜΟ
ΣΕ ΑΝΤΑΛΛΑΓΜΑ ΜΕ ΔΕΚΑΠΕΝΤΑΕΤΗ ΚΑΘΕΙΡΞΗ,
ΑΠΟΣΥΡΘΗΚΑΝ ΟΙ ΚΑΤΗΓΟΡΙΕΣ ΤΟΥ ΚΟΡΠΟΥΣ ΓΙΑ ΣΥΝΟΜΩΣΙΑ ΠΡΟΣ ΔΙΑΠΡΑΞΗ ΦΟΝΟΥ
Κανείς δεν θα μάθει
ότι έβαλε να με σκοτώσουν.
Δεν θα το μάθουν.
Δεν το γράφει πουθενά.
Όπου και να πάει, οι φίλοι που θα κάνει, όπου και να δουλέψει,
δεν θα ξέρουν τι είναι ικανός να κάνει.
Ούτε ιδέα.
Ο Τζέιμς πήρε πολλά από μένα.
Αυτό που μου πήρε, το οποίο ποτέ δεν θα ανακτήσω,
είναι η αίσθηση ασφάλειας.
Θα κουβαλώ πάντα αυτό το κενό.
ΠΕΡΙΟΧΗ ΠΕΡΙΟΡΙΣΜΕΝΗΣ ΠΡΟΣΒΑΣΗΣ ΜΟΝΟ ΕΞΟΥΣΙΟΔΟΤΗΜΕΝΟ ΠΡΟΣΩΠΙΚΟ
ΕΔΩ ΕΡΓΑΖΟΝΤΑΙ ΗΡΩΕΣ
Μετανιώνω πολύ για όσα έκανα.
Νιώθω πολύ άσχημα.
Δεν ήξερα ότι ήμουν τόσο κακός άνθρωπος.
Σήμερα καταλαβαίνω ότι της έκανα κακό.
Τότε, δεν το κατάλαβα.
Δεν πέρασε από το μυαλό μου.
ΤΡΕΙΣ ΜΗΝΕΣ ΜΕΤΑ ΑΠΟ ΤΗΝ ΠΡΩΤΗ ΤΟΥ ΣΥΝΕΝΤΕΥΞΗ,
Ο ΤΖΕΪΜΣ ΚΟΡΠΟΥΣ ΔΕΧΤΗΚΕ ΝΑ ΑΠΑΝΤΗΣΕΙ ΚΙ ΑΛΛΕΣ ΕΡΩΤΗΣΕΙΣ
Αν συνωμότησα να σκοτώσω την Άσλι; Όχι.
Δεν ήθελα να της κάνω κακό.
Ήταν
όλα ψέματα, κατασκευασμένα.
Γιατί σχεδίασες το πλάνο;
Μάλλον βαριόμουν και το σχεδίασα.
Πολλές φορές παίρνω σημειώσεις και σχεδιάζω.
Δεν είχε να κάνει…
με συνομωσία ή κάτι τέτοιο.
Δεν ήταν για τα μάτια κανενός.
Αν ξέρω για παρείσακτους στο σπίτι της Άσλι; Όχι, δεν ξέρω.
Ποτέ δεν ήξερα.
Πότε το έμαθες;
Δεν το έμαθα ποτέ.
Δεν ξέρω.
Πρώτη φορά το ακούω.
Δεν θα προσλάμβανα ποτέ κανέναν
να της κάνει κακό.
Δεν θα…
Ούτε κατά διάνοια.
Αν είμαι στόκερ;
Δεν είμαι. Εννοώ…
Δεν είχα φερθεί ξανά έτσι όπως φέρθηκα στην Άσλι.
Δεν είναι
του χαρακτήρα μου.
Ήθελα να της μοιάσω.
Ήθελα να έχω
ό,τι είχε αυτή.
Είχε ένα υπέροχο σπίτι, μια υπέροχη οικογένεια
και ένιωσα ότι…
Ένιωσα ότι είχα το δικαίωμα,
δεν ξέρω…
Δεν…
Θέλω να το λύσω, να επανορθώσω, αλλά είναι πολύ αργά.
Ίσως είναι πολύ αργά, ίσως και όχι.
Μου αρέσει που έχει χρώμα στο πρόσωπο.
Μετά από ό,τι έγινε με τον Τζέιμς, ο κόσμος μου κατέρρευσε.
Μια μέρα κατάλαβα…
ότι του είχα δώσει τόσο έλεγχο στη ζωή μου για τόσο πολύ καιρό,
που κατά κάποιον τρόπο, είχε ακόμα το πάνω χέρι.
Με χειριζόταν ακόμα…
Με κρατούσε απ' τον λαιμό.
Το να ξεπεράσω αυτό που έκανε ο Τζέιμς ήταν μια απόφαση
να τον βάλω πίσω και να προχωρήσω, να μην τον αφήσω…
να έχει τον έλεγχο της ζωής μου.
Αποφάσισα να μην είμαι το θύμα πλέον.
Υποτιτλισμός: Μαρία Ρούσσου